วันนี้พามาที่ชั้น 52 ของ โรงแรมบันยานทรี กรุงเทพ. โดยเนรมิตบริเวณพื้นที่ให้อยู่ในบรรยากาศโรแมนติกมีแสงสลัวมองเห็นวิวยามเย็นของกรุงเทพได้ชัดเจน โดยในบริเวณชั้นนี้ได้มีส่วนของ บาร์แบบ outdoor ด้านนอก สำหรับจิบเครื่องดื่มชมวิว รับลมธรรมชาติ และในส่วนของร้านอาหารที่อยู่ในห้องแอร์ที่บางจุดตรงข้างๆ หน้าต่าง สามารถนั่งชมวิวยามค่ำคืนของกรุงเทพพร้อมกับดินเนอร์ในสไตล์อาหารไทย (หากต้องการจองแนะนำบอกความต้องการที่นั่งริมหน้าต่าง)
เมนูที่นี่เป็นอาหารไทยฟิวส์ชั่น รสชาติโดยรวมเป็นรสชาติสำหรับชาวต่างชาติหรือคนไทยที่ไม่ได้ชอบอาหารรสจัดมากนักสำหรับโรงแรมระดับนี้แน่นอนการตกแต่งของอาหารมีความสวยงามและดูน่าทาน โดยเฉพาะ "ชุดออร์เดริฟรวม" เสริฟบนถาดไม้แกะสลัก ราวกับเหมือนทานในวัง มี ปอเปี้ยะสด หมูสะเต๊ะ กุ้งห่มสไบ พล่ากุ้ง รวมมาในชุดเดียว ชาวต่างชาติถ้าได้เห็นน่าจะถูกใจ
อีกเมนูที่โรงแรมส่วนใหญ่มี คือ "ยำส้มโอ" สไตด์ไทยๆ เน้นเป็นยำแบบผลไม้ และตามด้วย เมนูปลาแซลมอล หั่นเป็นแบบลูกเต๋าเสริฟในน้ำแกง คลุกขลิกก็แปลกดี ปิดท้ายด้วย ขนมเบื้อง คล้ายๆ ขนมเบื้องญวน แต่มีใส่กุ้ง เสริฟมาเป็นชิ้นๆ 
โดยรวมหากต้องการความผสมผสานระหว่างรสชาติ และบรรยากาศก็เป็นร้านนึงที่น่าสนใจในโอกาสพิเศษ สามารถไปนั่งดื่มเครื่องดื่มเบาๆ หลังอาหารในบาร์ทั้ง in door & outdoor.
ที่นั่ง : มากกว่า10 โต๊ะ แนะนำควรจอง
ที่จอดรถ : ฟรีใน โรงแรม